nn da da da da de da id sv tr fr da da da en da en da en nds da da da da da da da da en en nb nb en nn en da en en da en en da en en da en en en da en en da da da en da de en da da sv da da da et da da da da da da nn de en
Urbangarden - dyrk byen - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Gør det selv projekt
Få flere planter i haven
Urbangarden – dyrk byen
I disse dage er det ekstra fedt at gå i haven, da tomaterne er varme, modne og man kan nemt lave en kurv fyldt med lækker mad. Udtrykket urbangarden som betyder -dyrk byen – er i praksis faktisk rigtig fedt.
Jeg er de seneste år blevet mere tændt på ideen om at dyrke haven. Det er til tider besværligt og tidskrævende, men sådan en sommerdag hvor kurven kan fyldes op med skønne grøntsager er alt glemt.
Jeg kan godt lide spændende sorter, så da jeg faldt over denne Agurk Crystal Apple var jeg solgt. Den er sød og skøn, den kan købes HER. Jeg har dog også 2 almindelige agurksorter i orangeriet.
Denne skønne og meget anderledes mørkerøde tomat hedder Orange Zebra og giver kulør til sommersalaten. Den er meget anderledes i farverne, den er nem at dyrke i drivhuset og smager fantastisk.
Denne lille tomat hedder Rød Figen tomat. Den giver godt med frugter og er absolut en jeg skal have til næste år. Jeg syntes den er sød i smagen og god i salater.
Denne stribede tomat hedder Striped Stuffer og er stor. Den er velegnet til at lave fyldte tomater, da den er meget “tykvægget” dvs. fast i skallen. Jeg udhuler tomaten, hakker tomat indholdet med krydderurter, feta og lidt olie. Smider indholdet op i tomaten igen og ind i ovnene 15 min. på 200 grader. Det smager godt og så er den meget smuk at anrette på spisebordet!
Jeg har flere tomater og agurker i haven end de viste, men dem jeg har vist jer her på siden er dem som fascinere mig mest lige nu. Det er lige nu den spiselige have skal nydes og snart begynder jeg at planlægge hvilke tomater jeg næste år skal have til projekt “dyrk byen”.
Lige nu kan vi spise alt hvad vi har i haven, men det varer ikke længe før vi går i gang med at lave syltede agurker og tomatsovs til fryseren. Det er skønt når det bugner og man kan gå i haven og hente sin mad – frem for i butikkerne.
Man bliver en smule lykkelig…
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.